7. elokuuta 1942 Yhdysvaltain merijalkaväki nousi maihin täysin yllättäen ja onnistui valtaamaan lentokentän. Taistelut jatkuivat pitkään kiivaina, mutta amerikkalaiset pitivät kentän hallussaan. Pian maihinnousun jälkeen kentälle annettiin nimi "Henderson Field" Midwayn taistelussa kaatuneen merijalkaväen lentäjämajuri Lofton R. Hendersonin mukaan.